Programovanie Prechodného fondu 2004 a Strategický plánovací dokument 2004 -2006

Prechodný fond (Transition Facility) bol vytvorený na obdobie rokov 2004 – 2006 na základe článku 34 Zmluvy o pristúpení na financovanie aktivít v oblasti budovania inštitúcií v nových členských štátoch. Cieľom Prechodného fondu je pokračovanie v podpore nových členských štátov v ich úsilí posilňovania administratívnych kapacít na implementáciu a presadzovanie legislatívy spoločenstva ako  rozšírenie podpory poskytnutej cez PHARE. Zároveň predstavuje poslednú príležitosť pre nové členské krajiny získať asistenciu a finančnú pomoc v rámci komponentu budovania inštitúcií.

Európska komisia vypracovala nasledovný zoznam oblastí, ktoré môžu byť podporené z Prechodného fondu:

-	spravodlivosť a vnútorné veci (posilňovanie právneho systému, kontrola vonkajších hraníc, boj proti korupcii);
-	finančná kontrola;
-	ochrana finančných záujmov Spoločenstiev a boj proti podvodom;
-	vnútorný trh vrátane colnej únie a daní;
-	životné prostredie;
-	veterinárna kontrola a posilnenie administratívnych kapacít na kontrolu potravín;
-	dobudovanie administratívnych a kontrolných štruktúr pre pôdohospodárstvo a rozvoj vidieka vrátane Integrovaného administratívneho a kontrolného systému (IACS);
-	jadrová bezpečnosť (posilnenie efektivity a kompetencií pre úrady zaoberajúce sa jadrovou bezpečnosťou);
-	štatistika;
-	podpora reformy verejnej správy.

Európska komisia vyčlenila pre Slovenskú republiku v rámci Prechodného fondu  nasledovné alokácie pre jednotlivé roky: 2004 – 14,2 mil. EUR, 2005 – 10,4 min. EUR a 2006 – 5,1 mil. EUR. Celková alokácia pre Slovenskú republiku za roky 2004 až 2006 by mala predstavovať 29,7 mil. EUR.

Pri stanovovaní priorít Prechodného fondu sa vychádzalo z nedostatkov identifikovaných v Súhrnnej monitorovaciej správe o pripravenosti Slovenska na členstvo v EÚ z roku 2003 a kontinuálneho monitorovania EK k pripravenosti Slovenska na členstvo. Zároveň bolo zabezpečené, aby sa návrhy projektov neprekrývali s už existujúcimi projektmi PHARE, alebo projektmi z iných fondov, ktoré poskytuje Európska únia. V rámci Prechodného fondu nie sú podporené projekty, ktoré majú súvislosť so štrukturálnymi fondmi a ktoré spadajú do oblasti Schengenského prechodného fondu. Projekty musia pokryť oblasti, ktoré je potrebné doriešiť v období po vstupe Slovenskej republiky do EÚ (počas rokov 2004 až 2006).

Útvar národného koordinátora zahraničnej pomoci vyhlásil dňa 18. júla 2003 cyklus programovania Prechodného fondu na rok 2004 a stanovil termín 19. septembra 2003 na predloženie prvých pracovných verzií projektových návrhov (Project Fiche). Do stanoveného termínu bolo sektormi predložených 31 projektových návrhov v celkovom objeme 25,032 mil. EUR. Projekty boli posudzované z vecného, formálneho a obsahového hľadiska podľa vopred stanovených kritérií. 19 projektových zámerov v celkovej výške 15,812 mil. EUR bolo hodnotených ako prioritných a doporučených na schválenie Ministerskou radou vlády SR pre záležitosti Európskej únie a 4 projektové návrhy vo výške 1,867 mil. EUR boli zaradené ako rezervné.  
 
Ministerská rada vlády SR pre záležitosti Európskej únie na svojom zasadnutí dňa 21. októbra 2003 schválila zoznam odporučených projektových návrhov a rozhodla o presune rezervného projektového návrhu Ministerstva pôdohospodárstva SR medzi prioritné projektové návrhy. Následne boli projektové návrhy zaslané na pripomienkové konanie Európskej komisii v Bruseli. 

V rámci finalizácie projektov sa 11. decembra 2003 uskutočnilo pracovné stretnutie zástupcov Európskej komisie a Úradu vlády SR s predkladateľmi projektov. Niektoré projektové návrhy boli z dôvodu urgentnosti a nízkeho rozpočtu odporučené na predloženie v rámci nealokovanej čiastky – UIBF 2003. Po zapracovaní pripomienok bolo Európskej komisii v Bruseli koncom januára 2004 zaslaných sedem prepracovaných návrhov projektov a zároveň boli predložené tri nové návrhy v rámci zabezpečenia vyčerpania finančných prostriedkov vyčlenených pre SR na rok 2004. 

Na základe záverov, ktoré vyplynuli z pracovného stretnutia konaného 23. marca 2004 s predstaviteľmi EK a predkladateľmi projektov ako aj pripomienok, ktoré boli predkladateľom zaslané v druhom kole pripomienkového konania a na základe odporúčaní EK boli vypracované nové návrhy projektov v záujme naplnenia finančnej alokácie v oblastiach, ktoré považuje EK za prioritné. Konkrétne išlo o oblasti boja proti korupcii, boja proti drogám a poslnenie súdnictva. Zároveň bolo EK zaslaných 6 rezervných projektových návrhov na dočerpanie finančnej alokácie.

Národný fond ako centrálny orgán finančnej správy Ministerstva financií SR, ktorého prostredníctvom finančné prostriedky Prechodného fondu smerujú k príjemcovi, bol pravidelne informovaný o návrhoch projektov a výške spolufinancovania, ktoré je potrebné zabezpečiť pre jednotlivé projekty zo štátneho rozpočtu SR.  

Projekty v programe Prechodného fondu na rok 2004 SR sú zamerané na posilnenie kontrolných systémov v oblasti ochrany potravín, posilnenie riadenia verejných financií, podporu pre systémové zmeny daňového auditu v SR, posilnenie zložiek zaoberajúcich sa implementáciou Národnej drogovej stratégie, skvalitnenie administratívnych kapacít v oblasti rodového mainstreamingu, rozvoj regionálnych štruktúr na implementáciu anti-diskriminačného acquis, posilnenie štatistického systému SR, podpora na budovanie kapacít v oblasti cestnej dopravy (posilnenie sociálnej legislatívy), zriadenie a implementácia národného systému pre riadenie rádioaktívneho odpadu, zvýšenie efektívnosti katastrálnych služieb, priebežné hodnotenie projektov Prechodného fondu a nealokovaná čiastka určená na malé ad hoc aktivity.   

Riadiaci výbor pre Phare (Phare Management Committee) v Bruseli schválil na svojom zasadnutí dňa 16. júla 2004 14 projektových návrhov pre Prechodný fond na rok 2004. Celkovo možno konštatovať, že národná alokácia pre Slovenskú republiku bola naplnená  v plnej výške 14,2 MEUR.

V spolupráci s Európskou komisiou bol zároveň vypracovaný Strategický plánovací dokument k čerpaniu prostriedkov z Prechodného fondu na roky 2004 až 2006, ktorý   obsahuje rozpis plánovaných aktivít na tieto roky. Cieľom tohto dokumentu je naplánovanie strategického využitia prostriedkov z Prechodného fondu na roky 2004 až 2006. Ako základ  je použitá Súhrnná monitorovacia správa o pripravenosti Slovenska na členstvo v EÚ, vydaná začiatkom novembra 2003 s prispením sektorových a národných stratégií v prezentovaných oblastiach. 

Popis projektov

Národný program Prechodného fondu 2004 sa v komponente harmonizácie s acquis communautaire a budovania inštitúcií zameriava na tieto oblasti:

Cieľ 1: Poľnohospodárstvo

Názov:	Strengthening control systems in the area of food safety/ Posilnenie kontrolných systémov v oblasti potravinovej bezpečnosti

Cieľ:	Projekt je zameraný na odhad rizika a rizikový manažment v oblasti ochrany rastlín v súlade so smernicou 91/414 EHS, ďalej na po-registračnú a kvalitatívnu kontrolu produktov a prostriedkov na ochranu rastlín a kontrolu primárnych vstupov do potravinového reťazca, konkrétne ochranu spotrebiteľa pred škodlivými chemickými zložkami. 

Rozpočet
Prechodný fond:	1,565 mil. EUR
Spolufinancovanie:	0,305 mil. EUR

Cieľ 2: Verejné financie

Názov:	Strengthening Public Finance Management/ Posilnenie riadenia verejných financií

Cieľ:	Cieľom projektu je zlepšiť makroekonomické ukazovatele a fiškálnu transparentnosť a dosiahnutie súladu so záväzkami vyplývajúcimi z acquis communautaire, týkajúcich sa finančných vzťahov a výkazníctva.

Rozpočet
Prechodný fond:	2,200 mil. EUR
Spolufinancovanie:	0

Názov:	Systemic changes in tax audit/ Systémové zmeny v daňovom audite

Cieľ:	Projekt je zameraný na modernizáciu daňovej správy v kontexte vstupu Slovenska do EÚ. Cieľom projektu je zvýšenie efektívnosti daňového auditu prostredníctvom systémových zmien.

Rozpočet
Prechodný fond:	0,930 mil. EUR
Spolufinancovanie:	0,2245 mil. EUR

Názov:	Capacity building in the area of internal audit/ Budovanie kapacít v oblasti interného auditu

Cieľ:	Projekt je zameraný na ďalšie posilňovanie systému daňového auditu na Ministerstve financií SR, príslušných ministerstiev a výdavkových centier v súlade s relevantnými nariadeniami EÚ. Cieľom projektu je aj vybudovanie, doplnenie a implementácia trvalého vzdelávacieho systému pre interných audítorov.  

Rozpočet
Prechodný fond:	0,670 mil. EUR
Spolufinancovanie:	0,010 mil. EUR

Cieľ 3: Spravodlivosť a vnútorné záležitosti

Názov:	Strengthening the Judicial system/ Posilnenie súdneho systému

Cieľ:	Zámerom projektu je zabezpečiť komplexný tréning pre sudcov a zamestnancov súdov, ktorého cieľom je správna a efektívna implementácia legislatívy EÚ. Projekt je tiež zameraný na zníženie neúmernej dĺžky súdnych konaní, konkrétne v občianskych a obchodných prípadoch. 

Rozpočet
Prechodný fond:	0,480 mil. EUR
Spolufinancovanie:	0

Názov:	Support to the implementation of the National Programme for the Fight against Drugs/ Podpora implementácie Národného programu boja proti drogám

Cieľ:	Zámerom projektu je podpora efektívnej implementácie Národného programu boja proti drogám na roky 2004 až 2006 tak, aby bolo zabezpečené dosiahnutie jeho strednodobých cieľov v oblasti prevencie, liečenia a resocializácie drogovo závislých a zníženie obchodu s narkotikami. 

Rozpočet
Prechodný fond:	1,500 mil. EUR
Spolufinancovanie:	0,700 mil. EUR

Cieľ 4: Sociálne služby

Názov:	Strengthening administrative capacities in the field of gender mainstreaming/ Posilnenie administratívnych kapacít v oblasti rodového mainstramingu

Cieľ:	Projekt je zameraný na posilnenie administratívnych štruktúr v oblasti rodového mainstramingu a rozvoj metodiky na implementáciu princípov rodového mainstramingu v praxi, konkrétne cez ustanovenie koordinačného orgánu pre oblasť rodového mainstramingu a posilnenie implementačných kapacít.

Rozpočet
Prechodný fond:	0,500 mil. EUR
Spolufinancovanie:  	0

Názov:	Development of regional structures for the implementation of the anti-discrimination acquis/ Rozvoj regionálnych štruktúr pre implementáciu antidiskriminačného acquis

Cieľ:	Projekt je zameraný na zvýšenie kapacity na monitorovanie a presadzovanie antidiskriminačných princípov a princípu rovnakého zaobchádzania. Cieľom projektu je posilnenie inštitucionálnych a administratívnych kapacít Národného centra pre ľudské práva SR.

Rozpočet
Prechodný fond:	0,690 mil. EUR
Spolufinancovanie:	0,100 mil. EUR

Cieľ 5: Štatistika

Názov:	Enhancement of the Slovak statistical system/ Skvalitnenie štatistického systému SR

Cieľ:	Projekt je zameraný na zvýšenie kvality, efektivity a flexibility štatistického informačného systému zhromažďovaním a používaním informácií z administratívnych zdrojov tak, aby zodpovedali štandardom a požiadavkám EÚ.

 Rozpočet
Prechodný fond:	1,740 mil. EUR
Spolufinancovanie:	0,050 mil. EUR

Cieľ 6: Doprava

Názov:	Capacity building in the area of road transport (enforcement of social legislation)/ Budovanie kapacít v oblasti cestnej dopravy (posilnenie sociálnej legislatívy)

Cieľ:	Cieľom projektu je zabezpečenie správnej implementácie sociálneho acquis v oblasti cestnej dopravy a ďalšie posilňovanie Národného inšpektorátu práce, konkrétne sociálnej legislatívy a zvýšenia kvality, kvantity a efektivity cestných kontrol. 

Rozpočet
Prechodný fond:	0,250 mil. EUR
Spolufinancovanie:	0

Cieľ 7: Jadrová bezpečnosť

Názov:	Establishment and implementation of a national system for the management of institutional radioactive waste/ Zriadenie a implementácia národného systému pre inštitucionálne riadenie rádioaktívneho odpadu

Cieľ:	Projekt je zameraný na zlepšenie existujúceho systému inštitucionálneho riadenia rádioaktívneho odpadu v súlade s príslušnými odporúčaniami správy o jadrovej bezpečnosti v kontexte rozšírenia EÚ (č. 9181/01). 

Rozpočet
Prechodný fond:	0,875 mil. EUR
Spolufinancovanie:	0,083333 mil. EUR

Cieľ 8: Administratívne kapacity

Názov:	Strengthening the efficiency of cadastral services/ Posilňovanie efektívnosti katastrálnych služieb

Cieľ:	Cieľom projektu je vytvoriť efektívny on-line prístup k službám katastra ako súčasť vládnej stratégie v boji proti korupcii a zdokonalenie poskytovania služieb slovenským a európskym občanom a podnikom. 

Rozpočet
Prechodný fond:	1,150 mil. EUR
Spolufinancovanie:	0,400 mil. EUR

Názov:	Interim Evaluation of Transition Facility Projects/ Priebežné hodnotenie projektov Prechodného fondu

Cieľ:	Cieľom projektu je prispieť k zodpovednému a korektnému riadeniu Prechodného fondu poskytovaním nezávislého stanoviska k implementácii projektov Prechodného fondu a ich hodnotenia. 

Rozpočet
Prechodný fond:	0,150 mil. EUR
Spolufinancovanie:	0,015 mil. EUR

Názov:	Unallocated Institution Building Facility/ Budovanie inštitucionálneho vybavenia – nealokovaná čiastka 

Cieľ:	Cieľom je poskytnutie podpory budovania inštitúcií prostredníctvom twinningu, twinning lightu alebo technickej asistencie, aby sa splnili požiadavky týkajúce sa špecifických, naliehavých a nepredvídaných potrieb, ktoré sa identifikujú v prechodnom období alebo ktoré majú vysokú prioritu.

Rozpočet
Prechodný fond:	1,500 mil. EUR
Spolufinancovanie:	0

Projekty národného programu pre Prechodný fond (Transition Facility) 2004 (v mil. EUR)

Názov projektu	TF
Budovanie
inštitúcií	TF
Investičný
komponent	Celkom
Transition Facility	
Spolufinancovanie	Celkom	
Cieľ 1:
Poľnohospodárstvo	
Projekt 2004/016-764.01.01 – Strengthening control systems in the area of food safety	650 000	915 000	1 565 000	305 000	1 870 000	
Cieľ 2:
Verejné financie	
Projekt 2004/016-764.02.01 – Strengthening Public Finance Management	2 200 000		2 200 000		2 200 000	
Projekt 2004/016-764.02.02 – Systemic changes in tax audit	930 000		930 000	224 500	1 154 500	
Projekt 2004/016-764.02.03 – Capacity building in the area of internal audit	670 000		670 000	10 000	680 000	
Cieľ 3:
Spravodlivosť a vnútorné záležitosti	
Projekt 2004/016-764.03.01 – Strengthening the Judicial system	480 000		480 000		480 000	
Projekt 2004/016-764.03.02 – Support to the implementation of the National Programme for the Fight against Drugs	1 500 000		1 500 000	700 000	2 200 000	
Cieľ 4:
Sociálne služby	
Projekt 2004/016-764.04.01 – Strengthening administrative capacities in the field of gender mainstreaming	500 000		500 000		500 000	
Projekt 2004/016-764.04.02 - Development of improved regional structures for the implementation of the anti-discrimination acquis	690 000		690 000	100 000	790 000	
Cieľ 5:
Štatistika	
Projekt 2004/016-764.05.01 - Enhancement of the Slovak statistical system	1 620 000	120 000	1 740 000	50 000	1 790 000	
Cieľ 6:
Doprava	
Projekt 2004/016-764.06.01 - Capacity building the area of road transport (enforcement of social legislation)	250 000		250 000		250 000	
Cieľ 7:
Jadrová bezpečnosť	
Projekt 2004/016-764.07.01 Establishment and implementation of a national system for the management of institutional radioactive waste	625 000	250 000	875 000	83 333	958 333	
Cieľ 8:
Administratívne kapacity	
Projekt 2004/016-764.08.01 – Strengthening the efficiency of cadastral services	750 000	400 000	1 150 000	400 000	1 550 000	
Projekt 2004/016-764.08.02 – Interim Evaluation of TF projects	150 000		150 000	15 000	165 000	
Projekt 2004/016-764.08.03 – Unallocated IB Facility	1 500 000		1 500 000		1 500 000	
CELKOM	12 515 000	1 685 000	14 200 000	1 887 833	16 087 833